14 * 



APPENDIX 



ford, Lancastre et Derby, et gentz de Crauen et de la marche 

 de Gales et Descoce, et autres lieux puissent venir en temps 

 Daust, de laborer en autres countes, et saluement returner 

 come ils soloient faire auant ses heures ; et que ceux que re- 

 fusent de faire tiel serement ou perfourner ceo qils ount iures, 

 ou empris, soient mys en ceppes par les ditz seignurs, sene- 

 schaux, baillifs et conestables des villes, par trois iours ou 

 pluis, ou mandez a la procheyn gaole, a demorer illoeques 

 tanques ils se voillent iusticer ; et que ceppes soient faitz en 

 chescune ville par celle encheson enter cy et la Pentecost. 



Item que carpenters, masons, teglers, et autres couerours des 

 mesons, ne preignent le iour pur lour ouereygne forsque en 

 manere come ils soleient, cest assauoir, mestre carpenter iii d. 

 et autre ii d. ; mestre meson de franche peer iiii d. et autre 

 mason iii d. et lour seruantz i d. ob. ; teguler iii d. et son gar- 

 ceon i d. ob. et couerour de ros et estreym iii d. et son garceon 

 i d. ob. 



Item plastrers et autres ouerours des mures darzill et lour 

 garceons par mesme la manere, saunz mangier ou boire, cest 

 assauoir, de la Pasche tanques a la Seynt Michel ; et de eel 

 temps meyns solonc lafferant et discrecion des iustices qi ser- 

 ront a ce assignez ; et que ceux qui fount cariage, par terre ou 

 par ewe, ne preignent pluis pur tiel cariage faire, qils ne 

 soloient le dit an vintisme et quatre annz devant. 



Item que coiuoisers ne suours ne vendent botes, soulers, 

 nautre chose touchant lour mister par autre manere qils ne 

 soleint le dit an vintisme : et que orfeures, sellers, ferrours des 

 chiuaux, esporoners, tannours, correours, pelleters, taillours, et 

 touz autres ouerours, artificiers, et laborers, et touz autres 

 seruantz nient especifiez, soient sermentez deuant les dites ius- 

 tices de faire et vser leur artes et offices en manere come ils 

 fesoient le dit an vintisme et en temps deuant, sanz les refuser 

 par cause de ceste ordinance ; et si nul des ditz seruantz, la- 

 borers, oeuerours, ou artificers apres tiel serment fait viegne 

 encontre celle ordinance, soit puny par fin, ranceon, et em- 

 prisonement, selonc la discrecion des dites iustices. 



